02022D0179 — FI — 25.11.2022 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION TÄYTÄNTÖÖNPANOPÄÄTÖS (EU) 2022/179, annettu 8 päivänä helmikuuta 2022, radiotaajuuksien yhdenmukaisesta käytöstä 5 GHz:n taajuusalueella langattomien liityntäjärjestelmien, kuten langattomien lähiverkkojen toteuttamista varten ja päätöksen 2005/513/EY kumoamisesta (tiedoksiannettu numerolla C(2022) 628) (ETA:n kannalta merkityksellinen teksti) (EUVL L 029 10.2.2022, s. 10)

Muutettu:









▼B

KOMISSION TÄYTÄNTÖÖNPANOPÄÄTÖS (EU) 2022/179,

annettu 8 päivänä helmikuuta 2022,

radiotaajuuksien yhdenmukaisesta käytöstä 5 GHz:n taajuusalueella langattomien liityntäjärjestelmien, kuten langattomien lähiverkkojen toteuttamista varten ja päätöksen 2005/513/EY kumoamisesta

(tiedoksiannettu numerolla C(2022) 628)

(ETA:n kannalta merkityksellinen teksti)







1 artikla

Tällä päätöksellä yhdenmukaistetaan ehdot taajuusalueiden 5 150 –5 250 MHz, 5 250 –5 350 MHz ja 5 470 –5 725 MHz saatavuudelle ja tehokkaalle käytölle langattomia liityntäjärjestelmiä, kuten langattomia lähiverkkoja (WAS/RLAN) varten.

2 artikla

Tässä päätöksessä tarkoitetaan

a) ’langattomilla liityntäjärjestelmillä, kuten langattomilla lähiverkoilla (WAS/RLAN-verkoilla)’ laajakaistaisia radiojärjestelmiä, jotka mahdollistavat langattoman liitynnän yleisiin ja yksityisiin sovelluksiin verkkotopologiasta riippumatta;

b) ’sisäkäytöllä’ käyttöä suljetussa tilassa, joka takaa tarvittavan vaimennuksen, jotta jakaminen muiden palvelujen kanssa helpottuu. Sisäkäyttö voidaan luokitella neljään käyttötapaukseen, jotka on määritelty tämän päätöksen liitteessä olevissa teknisissä ehdoissa ja jotka edustavat tiettyjä skenaarioita, eli käyttöä rakennuksissa, maantieajoneuvoissa, junissa ja ilma-aluksissa;

c) ’ekvivalenttisella isotrooppisella säteilyteholla (’EIRP’)’ antenniin syötetyn tehon ja antennivahvistuksen tuloa määräsuunnassa suhteessa isotrooppiseen antenniin (absoluuttinen eli isotrooppinen vahvistus);

d) ’keskimääräisellä ekvivalenttisella isotrooppisella säteilyteholla (’EIRP’)’ keskimääräistä EIRP:tä korkeinta tehoa vastaavan lähetyspurskeen aikana, jos tehonsäätö on käytössä.

▼M1

3 artikla

Jäsenvaltioiden on 30 päivään kesäkuuta 2023 mennessä varattava ja asetettava ilman yksinoikeutta saataville taajuusalueet 5 150 –5 250 MHz, 5 250 –5 350 MHz ja 5 470 –5 725 MHz WAS/RLAN-verkkojen toteuttamista varten liitteessä esitettyjen teknisten ehtojen mukaisesti.

▼B

4 artikla

Jäsenvaltioiden on seurattava taajuusalueiden 5 150 –5 250 MHz, 5 250 –5 350 MHz ja 5 470 –5 725 MHz käyttöön WAS/RLAN-verkoissa liittyvien standardien ja teknologian kehitystä ja raportoitava havainnoistaan komissiolle tämän pyynnöstä tai omasta aloitteestaan, jotta tätä päätöstä voidaan tarkastella uudelleen oikea-aikaisesti.

5 artikla

Kumotaan päätös 2005/513/EY.

6 artikla

Tämä päätös on osoitettu kaikille jäsenvaltioille.

▼M1









LIITE

WAS/RLAN-verkkoja taajuusalueilla 5 150 –5 250 MHz, 5 250 –5 350 MHz ja 5 470 –5 725 MHz koskevat yhdenmukaistetut tekniset ehdot







Taulukko 1 WAS/RLAN-verkot taajuusalueella 5 150 –5 250 MHz Parametri Tekniset ehdot Taajuusalue 5 150 –5 250 MHz Sallittu käyttö Sisäkäyttö, mukaan lukien laitteet tieliikenteen ajoneuvojen, junien ja ilma-alusten sisällä, sekä rajoitettu ulkokäyttö (huomautus 1). Käyttö miehittämättömissä ilma-alusjärjestelmissä (UAS) rajoitetaan taajuusalueelle 5 170 –5 250 MHz. Kaistansisäisen säteilyn suurin keskimääräinen ekvivalenttinen isotrooppinen säteilyteho (EIRP) 200 mW Poikkeukset: — 40 mW:n suurinta keskimääräistä EIRP:tä sovelletaan junavaunuissa oleviin laitteisiin, joiden vaimennushäviö on keskimäärin alle 12 dB; — 40 mW:n suurinta keskimääräistä EIRP:tä sovelletaan maantieajoneuvoissa oleviin laitteisiin. Kaistansisäisen säteilyn suurin keskimääräinen EIRP-tiheys 10 mW/MHz millä tahansa 1 MHz:n kaistalla Huomautus 1: Jos laitteita käytetään ulkona, ne eivät saa olla asennettuja kiinteään ulkoantenniin, kiinteään infrastruktuuriin tai tieliikenteen ajoneuvon koriin ulkopuolelle.

Taajuuksien käytössä ja häiriöiden lieventämisessä on hyödynnettävä menetelmiä, jotka täyttävät suorituskyvyltään riittävällä tavalla Euroopan parlamentin ja neuvoston direktiivin 2014/53/EU ( 1 ) olennaiset vaatimukset. Jos asianmukaiset menetelmät on kuvattu yhdenmukaistetuissa standardeissa tai niiden osissa, joiden viitetiedot on julkaistu Euroopan unionin virallisessa lehdessä direktiivin 2014/53/EU mukaisesti, on varmistettava vähintään kyseisiä menetelmiä vastaava suorituskykytaso.







Taulukko 2 WAS/RLAN-verkot taajuusalueella 5 250 –5 350 MHz Parametri Tekniset ehdot Taajuusalue 5 250 –5 350 MHz Sallittu käyttö Sisäkäyttö: ainoastaan rakennusten sisällä. Tieliikenteen ajoneuvoissa, junissa ja ilma-aluksissa olevia asennuksia ei sallita (huomautus 2). Ulkokäyttöä ei sallita. Kaistansisäisen säteilyn suurin keskimääräinen EIRP 200 mW Kaistansisäisen säteilyn suurin keskimääräinen EIRP-tiheys 10 mW/MHz millä tahansa 1 MHz:n kaistalla Käytettävät häiriönlieventämistekniikat Lähettimen tehonsäätö (TPC) ja dynaaminen taajuusvalinta (DFS). Vaihtoehtoisia häiriönlieventämistekniikoita voidaan käyttää, jos niillä varmistetaan vähintään vastaava suorituskyky ja taajuussuojan taso direktiivin 2014/53/EU vastaavien olennaisten vaatimusten noudattamiseksi ja jos ne täyttävät tämän päätöksen tekniset vaatimukset. Lähettimen tehonsäätö (TPC) TPC:n on annettava keskimäärin vähintään 3 dB:n häiriönlieventämiskerroin järjestelmien suurimmalla sallitulla lähtöteholla tai, jos lähettimen tehonsäätöä ei käytetä, suurimman sallitun keskimääräisen EIRP:n ja vastaavan keskimääräisen EIRP-tiheyden rajoituksia vähennetään 3 dB:llä. Dynaaminen taajuusvalinta (DFS) DFS kuvataan suosituksessa ITU-R M. 1652–1 (2), jolla varmistetaan yhteensopiva toiminta radiomääritysjärjestelmien kanssa. DFS-järjestelmällä on varmistettava, että tietyn kanavan valinnan todennäköisyys on sama kaikilla taajuusalueilla 5 250 –5 350 MHz ja 5 470 –5 725 MHz käytettävissä olevilla kanavilla. DFS-järjestelmällä on myös varmistettava keskimäärin lähes tasainen taajuuksien kuormitus. WAS/RLAN-laitteiden on toteutettava dynaaminen taajuusvalinta, joka lieventää tutkalle aiheutuvia häiriötä vähintään yhtä tehokkaasti kuin ETSIn standardissa EN 301 893 V2.1.1 kuvattu DFS-järjestelmä. DFS-järjestelmään liittyvät WAS/RLAN-asetukset (laitteet ja/tai ohjelmistot) eivät saa olla käyttäjän muutettavissa, jos kyseisten asetusten muuttaminen johtaa siihen, että WAS/RLAN-laite ei enää täytä DFS-vaatimuksia. Tähän sisältyy a) se, että käyttäjä ei saa muuttaa toimintamaata ja/tai toimintataajuusaluetta, jos tämä johtaa siihen, että laite ei enää täytä DFS-vaatimuksia, ja b) se, ettei hyväksytä erillisohjelmistoja ja/tai laiteohjelmistoja, joiden seurauksena laite ei enää täytä DFS-vaatimuksia. ( 1 ) Komission asetuksen (EU) N:o 1321/2014 mukaisesti suurella ilma-aluksella tarkoitetaan ilma-alusta, joka luokitellaan lentokoneeksi, jonka suurin sallittu lentoonlähtömassa on yli 5 700 kg, tai monimoottorista helikopteria. Monimoottoriset helikopterit eivät kuitenkaan kuulu huomautusten 2 ja 3 soveltamisalaan. ( 2 ) Suositus ITU-R M. 1652–1, ”Dynamic frequency selection in wireless access systems including radio local area networks for the purpose of protecting the radiodetermination service in the 5 GHz band”. Huomautus 2: WAS/RLAN-laitteiden käyttö suurissa ilma-aluksissa (1) (pois lukien monimoottoriset helikopterit) on sallittu 31 päivään joulukuuta 2028 saakka siten, että kaistansisäisen säteilyn suurin keskimääräinen EIRP on enintään 100 mW.

Taajuuksien käytössä ja häiriöiden lieventämisessä on hyödynnettävä menetelmiä, jotka täyttävät suorituskyvyltään riittävällä tavalla direktiivin 2014/53/EU olennaiset vaatimukset. Jos asianmukaiset menetelmät on kuvattu yhdenmukaistetuissa standardeissa tai niiden osissa, joiden viitetiedot on julkaistu Euroopan unionin virallisessa lehdessä direktiivin 2014/53/EU mukaisesti, on varmistettava vähintään kyseisiä menetelmiä vastaava suorituskykytaso.







Taulukko 3 WAS/RLAN-verkot taajuusalueella 5 470 –5 725 MHz Parametri Tekniset ehdot Taajuusalue 5 470 –5 725 MHz Sallittu käyttö Sisä- ja ulkokäyttö. WAS/RLAN-laitteiden käyttö tieliikenteen ajoneuvoissa on sallittu vain silloin, kun tällaiset laitteet toimivat orjatilassa (1) ja niitä ohjaa isäntätilassa oleva kiinteää laite, joka käyttää DFS-häiriönlieventämistekniikkaa. Junissa ja ilma-aluksissa olevia asennuksia ja käyttöä miehittämättömissä ilma-alusjärjestelmissä ei sallita (huomautus 3). Kaistansisäisen säteilyn suurin keskimääräinen EIRP 1 W Poikkeukset: — tieliikenteen ajoneuvoissa oleviin laitteisiin sovelletaan 200 mW:n suurinta keskimääräistä EIRP:tä. Kaistansisäisen säteilyn suurin keskimääräinen EIRP-tiheys 50 mW/MHz millä tahansa 1 MHz:n kaistalla Käytettävät häiriönlieventämistekniikat Lähettimen tehonsäätö (TPC) ja dynaaminen taajuusvalinta (DFS). Vaihtoehtoisia häiriönlieventämistekniikoita voidaan käyttää, jos niillä varmistetaan vähintään vastaava suorituskyky ja taajuussuojan taso direktiivin 2014/53/EU vastaavien olennaisten vaatimusten noudattamiseksi ja jos ne täyttävät tämän päätöksen tekniset vaatimukset. Lähettimen tehonsäätö (TPC) TPC:n on annettava keskimäärin vähintään 3 dB:n häiriönlieventämiskerroin järjestelmien suurimmalla sallitulla lähtöteholla tai, jos lähettimen tehonsäätöä ei käytetä, suurimman sallitun keskimääräisen EIRP:n ja vastaavan keskimääräisen EIRP-tiheyden rajoituksia vähennetään 3 dB:llä. Dynaaminen taajuusvalinta (DFS) DFS kuvataan suosituksessa ITU-R M. 1652–1, jolla varmistetaan yhteensopiva toiminta radiomääritysjärjestelmien kanssa. DFS-järjestelmällä on varmistettava, että tietyn kanavan valinnan todennäköisyys on sama kaikilla taajuusalueilla 5 250 –5 350 MHz ja 5 470 –5 725 MHz käytettävissä olevilla kanavilla. DFS-järjestelmällä on myös varmistettava keskimäärin lähes tasainen taajuuksien kuormitus. WAS/RLAN-laitteiden on toteutettava dynaaminen taajuusvalinta, joka lieventää tutkalle aiheutuvia häiriötä vähintään yhtä tehokkaasti kuin ETSIn standardissa EN 301 893 V2.1.1 kuvattu DFS-järjestelmä. DFS-järjestelmään liittyvät WAS/RLAN-asetukset (laitteet ja/tai ohjelmistot) eivät saa olla käyttäjän muutettavissa, jos kyseisten asetusten muuttaminen johtaa siihen, että WAS/RLAN-laite ei enää täytä DFS-vaatimuksia. Tähän sisältyy a) se, että käyttäjä ei saa muuttaa toimintamaata ja/tai toimintataajuusaluetta, jos tämä johtaa siihen, että laite ei enää täytä DFS-vaatimuksia, ja b) se, ettei hyväksytä erillisohjelmistoja ja/tai laiteohjelmistoja, joiden seurauksena laite ei enää täytä DFS-vaatimuksia. ( 1 ) Orja- ja isäntätilat määritellään standardissa EN 301 893 V2.1.1. Huomautus 3: WAS/RLAN-laitteiden käyttö suurissa ilma-aluksissa (pois lukien monimoottoriset helikopterit), lukuun ottamatta taajuusaluetta 5 600–5 650 MHz, sallitaan 31 päivään joulukuuta 2028 saakka siten, että kaistansisäisen säteilyn suurin keskimääräinen EIRP on enintään 100 mW.

Taajuuksien käytössä ja häiriöiden lieventämisessä on hyödynnettävä menetelmiä, jotka täyttävät suorituskyvyltään riittävällä tavalla direktiivin 2014/53/EU olennaiset vaatimukset. Jos asianmukaiset menetelmät on kuvattu yhdenmukaistetuissa standardeissa tai niiden osissa, joiden viitetiedot on julkaistu Euroopan unionin virallisessa lehdessä direktiivin 2014/53/EU mukaisesti, on varmistettava vähintään kyseisiä menetelmiä vastaava suorituskykytaso.